 Wasaaradda Ganacsiga iyo Maalgashigu iyadoo dardargelinaysa hawlaheeda shaqo waxay samaysay in laga guuro nidaamkii diiwaangelinta ganacsiga ee gacanta laga qaban jiray, loona guuro nidaam casri ah oo iminka dawladuhu isticmaalaan oo ah in goob keliya laga wada diiwaangeliyo shirkadaha oo uu qofku meel keliya ka dhammaysan karo hal maalin oo keliya, si loo yareeyo maalmaha badan ee ay qaadato diiwaangelinta ganacsigu, nidaamka cusub oo uu naga caawiyey Baanka Adduunku waxa aannu hadda ka samaynay saddex gobol oo kala ah Maroodi-jeex, Saaxil iyo Togdheer, iminkana waxaannu doonaynaa in aannu ka hirgelino gobollada kale ee waawayn ee hadhay. 